Wara sorveljanza ġewwa Ħal Tarxien il-bierah filgħodu, il-Pulizija arrestat żewg sidien ta’ ħanut wara li instabet ammont kokaina u cannabis.  Wieħed mill-irġiel għandu 33 sena u huwa residenti Ħaż-Żabbar filwaqt li l-ieħor għandu 39 sena u huwa residenti Marsaskala. Waqt ħidma oħra li għamlet il-Pulizija ġewwa Pacevelle fil-lejl li għadda arrestat tliet persuni wara li dawn instabu fil-pussess ta’ droga.  Il-persuna arrestati huma ġuvni ta’ 29 sena residenti l-Kappara li nstab fil-pussess ta’ anfetamini (speed), raġel ta’ 37 sena residenti Birzebbuġia u raġel Taljan ta’ 31 sena residenti Palermo (Sqallija) li nstab fil-pussess ta’ droga kokajina. Il-persuni mistennija jitressqu l-Qorti fil-jiem li ġejjien. Il-Pulizija mill-Iskwadra ta’ Kontra d-Droga għadha għaddejja bl-investigazzjonijiet.